**Crna Gora**

**Ministarstvo unutrašnjih poslova**

 Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2020. godini („Službeni list CG“, broj 57/19) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), Komisija za raspodjelu sredstava za finansiranje projekata/programa nevladinih organizacija u oblasti zaštite I promovisanja ljudskih I manjinskih prava u 2020. godini Ministarstva unutrašnjih poslova objavljuje

**JAVNI KONKURS**

**STOP TRGOVINI LJUDIMA!**

**za finansiranje projekata /programa NVO u oblasti zaštite i promovisanja ljudskih i manjinskih prava u 2020. godini**

Pozivaju se nevladine organizacije koje imaju kapacitete i iskustvo u oblasti zaštite I promovisanja ljudskih I manjinskih prava da prijave projekte/programe na ovaj konkurs kojim mogu doprinijeti realizaciji prioriteta utvrđenih Strategijom za borbu protiv trgovine ljudima 2019-2024. godinu i Akcionim planom za praćenje implementacije strategije za borbu protiv trgovine ljudima za 2020. godinu.

**Strateški ciljevi čijem će ostvarenju doprinijeti projekti/programi nevladinih organizacija** u 2020. godini su:

* unapređenje preventivnih aktivnosti i učešće svih aktera na državnom nivou u njihovom sprovođenju;
* unaprijeđenje identifikacije žrtava trgovine ljudima i kvaliteta zaštite i pomoći prilikom njihove društvene reintegracije.

**Prioritetni problemi u oblasti zaštite i promovisanja ljudskih i manjinskih prava** koji se planiraju rješavati finansiranjem projekata/programa nevladinih organizacija su:

* nedovoljan nivo informisanosti šire javnosti, pogotovo pripradnika RE populacije o trgovini ljudima;
* česte fluktacije zaposlenih i s tim u vezi potreba unaprijeđenja stručnih vještina predstavnika institucija i organizacija koje u skladu sa opisom posla koji obavljaju mogu doći u kontakt sa potencijalnim i žrtvama trgovine ljudima;
* proaktivniji pristup u identifikaciji potencijalnih žrtava trgovine ljudima.

**Ciljne grupe su:** šira javnost – građani Crne Gore, putnici, turisti, predstavnici lokalnih samouprava i NVO.

Aktivnosti nevladine organizacije koje će doprinijeti ostvarenju strateških ciljeva i zadovoljenju potreba ciljnih grupa su:

- preduzimanje preventivnih i edukativnih aktivnosti usmjerenih ka posebno osjetljivim kategorijama lica o fenomenu trgovine ljudima;

- realizovanje aktivnosti na jačanju saradnje organa za sprovođenje zakona u lokalnim sredinama sa organizacijama civilnog društva u cilju pravovremene informisanosti o okolnostima i slučajevima koji mogu dovesti do trgovine ljudima;

- organizovanje i realizacija višemjesečne kampanje koja bi podrazumijevala direktne posjete na terenu ciljnim grupama (posebno osjetljivim u odnosu na trgovinu ljudima) kako bi se podigao nivo njihove svijesti o načinima ispoljavanja ove pojave, službama za pomoć i podršku;

- sprovođenje kampanja namjenjenih podizanju nivoa svijesti građana, putnika i turista o trgovini ljudima (okrugli stolovi, medijska gostovanja radionice i sl.).

Ukupan iznos sredstava koja se mogu raspodijeliti ovim konkursom je: **40 000** eura.

Najnižiji iznos sredstava koji se može dodijeliti pojedinom projektu/programu je **5 000** eura, a najviši **8 000** eura.

Na ovaj konkurs nevladina organizacija može prijaviti najviše dva projekata/programa, ali joj se **mogu dodijeliti sredstva samo za jedan projekat/program**. Ta nevladina organizacija **može biti i partner na samo jednom projektu/programu u okviru ovog javnog konkursa.**

**Prijavu projekta/programa na ovaj konkurs može podnijeti nevladina organizacija koja je:**

1. **upisana u Registar** nevladinih organizacija;
2. kroz ciljeve i djelatnosti **u Statutu, definisala oblast od javnog interesa iz ovog konkursa kao oblast svog djelovanja**;
3. **u oblasti od javnog interesa iz ovog konkursa realizovala projekat/e i/ili program/e u godini koja prethodi objavljivanju ovog konkursa;**
4. **predala poreskom organu prijavu za prethodnu fiskalnu godinu (bilans stanja i bilans uspjeha).**

**Raspodjela sredstava iz ovog konkursa vrši se na osnovu sljedećih kriterijuma:**

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

**Bodovanje projekata,** odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji utvrđuje i objavljuje na svojoj internet stranici **Ministarstvo javne uprave: www.mju.gov.me**, **a svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu.

Rok za podnošenje prijava na ovaj konkurs je 30 dana od dana objavljivanja **, odnosno zaključno sa 4 septembrom 2020. godine.**

**Prijava projekta/programa dostavlja se isključivo na obrascu propisanom Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18).

Uz prijavu na ovaj konkurs, **nevladine organizacije su dužne dostaviti**:

* fotokopiju rješenja o upisu u registar NVO;
* fotokopiju dijela statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha)

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku (PDF format).**

|  |
| --- |
| **Prijavu sa potrebnom dokumentacijom, uključujući i CD treba poslati isključivo poštom na sljedeću adresu:** |
| **MINISTARSTVO UNUTRAŠNJIH POSLOVA****Za Odjeljenje za borbu protiv trgovine ljudima**Bulevar Svetog Petra Cetinjskog , br.281 000 Podgorica**sa napomenom: NE OTVARATI -** prijava na Javni konkurs broj:**39 Broj: 215/20-12568/1**pod nazivom„**STOP TRGOVINI LJUDIMA“,** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu: **antitrafiking@t-com.me, najkasnije do 14.00 sati, 3. septembra 2020. godine.** |
| Komisija za raspodjelu sredstava za finansiranje projekata/programa nevladinih organizacija u oblasti zastite i promovisanja ljudskih i manjinskih prava, će u roku od 15 dana od dana završetka ovog konkursa, na internet stranici Ministarstva unutrašnjih poslova [www.mup.gov.me](http://www.mup.gov.me) i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju. Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje. |

 **Predsjednica Komisije**

 **Zora Čizmović s.r.**

**39 Broj:215/20-12568/1**

**Podgorica,05.08.2020.godine**